Charlie Watts

Charles Robert Watts (1941–2021) var en britisk musiker og trommeslager i The Rolling Stones fra 1963 til sin død i 2021.

Watts hadde sin bakgrunn i jazz og blues og bestemte seg for en musikkarriere da han var 13 år. Han spilte i diverse band før han ble medlem av The Rolling Stones, blant annet i Blues Incorporated, backing band for Alexis Korner. Watts første opptreden med The Rolling Stones var i januar 1963. I februar 1963 ble han fast medlem i The Rolling Stones og var medlem der i 58 år. Ved siden å spille med The Rolling Stones, turnerte Watts med sitt eget band, the Charlie Watts Quintet. Han opptrådte også i Lomdon på Ronnie Scott's Jazz Club med The Charlie Watts Tentet.

I 1989 ble Charlie Watts innvalgt i Rock and Roll Hall of Fame og i 2004 ble han innvalgt i UK Music Hall of Fame sammen med The Rolling Stones.

I juni 2004 ble det konstatert at Watts hadde strupekreft, men sykdommen ble holdt i sjakk, slik at han kunne fortsette å opptre med The Rolling Stones.

 Bakgrunn 
Charlie Watts ble født den 2. juni 1941 på University College Hospital i Bloomsbury, London. Faren, Charles Richard Watts, var en lastebilsjåfør for London, Midland and Scottish Railway og moren, Lillian Charlotte (født Eaves), hadde vært en fabrikkarbeider. Charlie hadde en søster som het Linda.

Som barn bodde Watts i Wembley, i Pilgrims Way nr. 23. Mange av Wembleys hus var blitt ødelagt av Luftwaffes bombing under andre verdenskrig. Watts's nabo, Dave Green, som bodde tvers over gaten, i Pilgrims Way nr. 22, var en barndomsvenn av Charlie, og de forble venner helt til Charlies død. Green ble en jazz bassist, og husker at han og Charlie som gutter oppdaget 78-plater. Han sier at Charlie hade flere plater enn han selv hadde. De to pleide a dra til Charlie's rom ig spille 78-platene. Watts’ første grammofonplater var jazz-innspillinger. Han husket at han hadde 78-plater Jelly Roll Morton og Charlie Parker. Green husker også at Watts også hadde en plate med Thelonious Monk and the Johnny Dodds Trio.

Charlie Watts og familien hans flyttet senere til Kingsbury, der han begynte på Tylers Croft Secondary Modern School og gikk der fra 1952 til 1956. Som skoleelev der viste han et talent for kunst, musikk, cricket og fotball. Da han og Green begge var rundt tretten år, ble Watts veldig interessert i tromming.

 Karriere 
 Jazzband og Blues Incorporated 
Etter avsluttet skolegang, arbeidet Watts som grafisk designer for et reklamebyrå kalt Charlie Daniels Studios, og spilte også trommer iblant med lokale band på kaféer og klubber. Han og Dave Green begynte sin musikalske karriere sammen fra 1958 til 1959, der de spilte i et jazzband i Middlesex kalt The Jo Jones All Stars.

I 1961 møtte Watts Alexis Korner, som inviterte ham til å bli med i bandet sitt, Blues Incorporated. På den tiden, var Watts på vei til å bli grafisk designer i Danmark, men han tok imot Korner's invitasjon da han vendte tilbake til London i februar 1962. Watts spilte regelmessig med Blues Incorporated mens han beholdt jobben med reklamebyrået Charles, Hobson and Gray.

 Karriere med the Rolling Stones 
I midten av 1962, møtte Watts Brian Jones, Ian Stewart, Mick Jagger og Keith Richards, som også frekventerte rhythm and blues klubber i London. Men ikke før i januar 1963 bestemte Watts seg endelig til å bli medlem i the Rolling Stones. I begynnelsen kunne ikke bandet betale Watts, som tidligere hadde tjent penger på sine opptredener. Hans første opptreden som permanent member i the Rolling Stones var i Ealing Jazz Club 2. februar 1963. Watts ble ofte introdusert som «The Wembley Whammer» av Mick Jagger på livekonserter.

Ved siden av arbeidet sitt som musiker, bidro Watts med grafikk til de tidlige Rolling Stones musikkutgivelsene som for eksempel coveret til albumet Between the Buttons og var også ansvarlig for pressekonferansen i New York City før turnéen i 1975. Watts fortsatte sammen med Jagger å lage design for turnéer, for eksempel til Tour of the Americas, Steel Wheels/Urban Jungle Tour, Bridges to Babylon Tour, Licks Tour og A Bigger Bang Tour.

 Andre samarbeid 
Watts var involvert i mange aktiviteter i tillegg til å være medlem i the Rolling Stones. Selv om Watts ble kjent gjennom rock, var jazzen hans personlige smak. Mot slutten av 1970-årene, ble han med Ian Stewart i «the back-to-the-roots boogie-woogie band», Rocket 88, som hadde kjente engelske musikere innen jazz, rock og R&B. I 1980-årene, he turnerte Watts verden rundt med et stort band, the Charlie Watts Orchestra, som hadde medlemmer som Evan Parker, Courtney Pine og Jack Bruce, som også var medlem av Rocket 88.

I 1991 organiserte Watts en jazz-kvintett som en hyllest til Charlie Parker. I 1993 ble albumet Warm and Tender med The Charlie Watts Quintet, med vokalist Bernard Fowler, utgitt. Etter deres samarbeid med the Rolling Stones på albumet Bridges to Babylon i 1997, ga Watts og trommeslager Jim Keltner ut et techno/instrumentalt album med tittelen Charlie Watts/Jim Keltner Project.

 Privatliv 
14. oktober 1964 giftet Watts seg med Shirley Ann Shepherd (født 11. september 1938), som han møtte før han ble en kjent musiker. Paret fik en datter, Seraphina, født i mars 1968. Seraphina fødte Watts' eneste barnebarn, en pike som fikk navnet Charlotte. Charlie og Shirley Ann var fortsatt gift da han døde.

Watts bodde nær Dolton, en landsby i Devon, der han eide en gård med arabiske hester. Mens de andre medlemmene i the Rolling Stones samlet på biler, så hadde Watts aldri førerkort.

 Helse 
I midten av 1980-årene eskalerte Watts’ tidligere moderate bruk av rusmidler.

Selv om han hadde sluttet å røyke i 1980, ble Watts diagnostisert kreft i halsregionen i juni 2004. Watts fikk strålebehandling og kreften virket å ha forsvunnet. Resten av bandet skrev låter og øvde dem inn, og da Watts klar igjen, var han med på en turné som varte i 2 år.

5. august 2021 ble det rapportert at Charlie Watts hadde bestemt seg for å stå over US No Filter Tour på grunn av hjertekirurgi, og at Steve Jordan ville overta som trommeslager.

 Død 
Watts døde på et sykehus i London 24. august 2021, 80 år gammel, med familien sin rundt seg. Mick Jagger, Keith Richards og Ronnie Wood hedret Watts sammen med tidligere bandmedlem Bill Wyman. Andre musikere hedret Watts etter hans død, blant annet Paul McCartney, Ringo Starr, Elton John, Brian Wilson, Pete Townshend, Nick Mason, Roger Daltrey, medlemmene i U2, Bryan Adams, Liam Gallagher, Brian May, Roger Taylor, Kenney Jones, Chad Smith, Questlove og Max Weinberg. I ti dager ble alt innholdet på the Rolling Stones’ offisielle nettside byttet ut med et bilde av Charlie Watts.

 Diskografi 

miniatyr|Watts ved trommene i Sveits 2010.

I tillegg til albumene med The Rolling Stones har Watts utgitt følgende:

 The Charlie Watts Orchestra – Live at Fulham Town Hall (1986/Columbia Records)
 The Charlie Watts Quintet – From One Charlie (1991/Continuum Records)
 The Charlie Watts Quintet – A Tribute to Charlie Parker with Strings (1992/Continuum Records)
 The Charlie Watts Quintet – Warm and Tender (1993/Continuum Records)
 The Charlie Watts Quintet – Long Ago and Far Away (1996/Virgin Records)
 The Charlie Watts – Jim Keltner Project (2000/Cyber Octave Records)
 The Charlie Watts Tentet – Watts at Scott's (2004/Sanctuary Records)
 The ABC&D of Boogie Woogie – The Magic of Boogie Woogie (2010/Vagabond Records)
 The ABC&D of Boogie Woogie – Live in Paris (2012/Columbia Records)
 Charlie Watts meets the Danish Radio Big Band (Live At Danish Radio Concert Hall, Copenhagen / 2010) (2017/Impuplse)

 Referanser 

 Eksterne lenker 




Kategori:The Rolling Stones
Kategori:Engelske trommeslagere
Kategori:Medlemmer av Rock and Roll Hall of Fame (gruppemedlem)
Kategori:Personer fra London